**СТОПАНСКА КОНЮНКТУРА**

**БИЗНЕС АНКЕТИ НА НСИ, ФЕВРУАРИ 2025 ГОДИНА**

През февруари 2025 г. **общият показател на бизнес климата** се повишава с 2.3 пункта спрямо предходния месец (от 18.6% на 20.9%) (виж фиг. 1). Подобрение на показателя се наблюдава в промишлеността, строителството и в търговията на дребно, докато в сектора на услугите е регистрирано понижение.

**Фиг. 1. Бизнес климат - общо**

**Промишленост.** Съставният показател „бизнес климат в промишлеността“ нараства с 1.0 пункт (от 17.4% на 18.4%) (виж фиг. 2) в резултат на позитивните оценки на промишлените предприемачи за настоящото бизнес състояние на предприятията. По тяхно мнение настоящата производствена активност се подобрява (виж фиг. 3), докато прогнозите им за следващите три месеца са по-негативни.

**Фиг. 2. Бизнес климат в промишлеността**

**Фиг. 3. Настояща производствена активност в промишлеността**

Най-сериозните затруднения за развитието на бизнеса продължават да са свързани с несигурната икономическа среда и недостига на работна сила, като през последния месец се наблюдава намаление на негативното влияние на първия фактор (виж фиг. 4).

**Фиг. 4. Фактори, затрудняващи дейността в промишлеността**

**(относителен дял от предприятията)**

По отношение на продажните цени в промишлеността очакванията на преобладаващата част от мениджърите са те да запазят своето равнище през следващите три месеца (виж фиг. 5).

**Фиг. 5. Очаквания за продажните цени в промишлеността през следващите три месеца**

**Строителство.** През февруари съставният показател „бизнес климат в строителството“ се покачва с 3.7 пункта (от 19.6% на 23.3%) (виж фиг. 6), което се дължи на подобрените оценки и очаквания на строителните предприемачи за бизнес състоянието на предприятията. Анкетата регистрира увеличение на получените нови поръчки през последния месец, като и прогнозите за дейността през следващите три месеца остават оптимистични (виж фиг. 7).

**Фиг. 6. Бизнес климат в строителството**

**Фиг. 7. Очаквана строителна активност през следващите три месеца**

Несигурната икономическа среда, недостигът на работна сила, цените на материалите и конкуренцията в бранша остават основните пречки за дейността на предприятията, като през последния месец се наблюдава нарастване на отрицателното им въздействие (виж фиг. 8).

**Фиг. 8. Фактори, затрудняващи дейността в строителството**

**(относителен дял от предприятията)**

 Относно продажните цени в строителството, мениджърите продължават да очакват те да се повишат през следващите три месеца (виж фиг. 9).

**Фиг. 9. Очаквания за продажните цени в строителството през следващите три месеца**

**Търговия на дребно.** Съставният показател „бизнес климат в търговията на дребно“ нараства със 7.8 пункта (от 27.6% на 35.4%) (виж фиг. 10) главно поради оптимистичните очаквания на търговците на дребно за бизнес състоянието на предприятията през следващите шест месеца. Оценките им за обема на продажбите през последните три месеца са резервирани, докато прогнозите им за следващите три месеца продължават да се подобряват (виж фиг. 11).

**Фиг. 10. Бизнес климат в търговията на дребно**

**Фиг. 11. Очаквания за продажбите в търговията на дребно през следващите три месеца**

Основните фактори, ограничаващи развитието на бизнеса, остават несигурната икономическа среда, недостатъчното търсене и конкуренцията в бранша. В сравнение с януари се отчита и засилване на негативното влияние на фактора „недостиг на работна сила“ (виж фиг. 12).

**Фиг. 12. Фактори, затрудняващи дейността в търговията на дребно**

**(относителен дял от предприятията)**

Очакванията на мениджърите по отношение на продажните цени в търговията на дребно през следващите три месеца остават в посока на увеличение (виж фиг. 13).

**Фиг. 13. Очаквания за продажните цени в търговията на дребно през следващите три месеца**

**Услуги[[1]](#footnote-1)**. През февруари съставният показател „бизнес климат в сектора на услугите“ се понижава с 2.0 пункта (от 10.9% на 8.9%) (виж фиг. 14), което се дължи на влошените оценки на мениджърите за настоящото бизнес състояние на предприятията. Относно търсенето на услуги настоящата тенденция се оценява като леко намалена, докато очакванията за следващите три месеца са позитивни (виж фиг. 15).

**Фиг. 14. Бизнес климат в сектора на услугите**

**Фиг. 15. Очаквано търсене в сектора на услугите през следващите три месеца**

Факторът, затрудняващ в най-голяма степен дейността на предприятията, остава несигурната икономическа среда, следван от конкуренцията в бранша (виж фиг. 16).

**Фиг. 16. Фактори, затрудняващи дейността в сектора на услугите**

**(относителен дял от предприятията)**

По-голяма част от мениджърите предвиждат продажните цени в сектора на услугите да останат без промяна през следващите три месеца (виж фиг. 17).

**Фиг. 17. Очаквания за продажните цени в сектора на услугите през следващите три месеца**

**Методологични бележки**

Бизнес наблюденията в промишлеността, строителството, търговията на дребно и в сектора на услугите събират информация за мненията на предприемачите по отношение на състоянието и развитието на техния бизнес.

От май 2002 г. всички бизнес наблюдения се финансират съвместно от НСИ и Европейската комисия () съгласно подписани споразумения между двете институции. НСИ се ангажира да провежда наблюденията съгласно Хармонизираната програма на Европейския съюз. Всяко съобщение или публикация на НСИ е с автор НСИ и Комисията не носи отговорност за ползата, която може да бъде извлечена от информацията, съдържаща се в тях.

От юли 2010 г. НСИ публикува данните от бизнес анкетите съобразно новата Класификация на икономическите дейности (КИД - 2008) (NACE Rev. 2). Всички динамични редове са преизчислени съобразно Класификацията и са съпоставими във времето.

Отговорите на въпросите от анкетите са представени в тристепенна категорийна скала от типа: „увеличение“, „без промяна“, „намаление“ или „над нормално“, „нормално“, „под нормално“. Балансите на оценките се изчисляват като разлика на относителните дялове по екстремните варианти на отговор. Показателят „бизнес климат“ е средна геометрична на балансите на оценките за настоящата и за очакваната бизнес ситуация в предприятията през следващите шест месеца.

Общият показател на бизнес климата е средна претеглена на четири отраслови показателя на бизнес климата - в промишлеността, строителството, търговията на дребно и в сектора на услугите, като последният показател е включен в общия динамичен ред от май 2002 година.

1. Без търговия. [↑](#footnote-ref-1)